Source: http://www.handbalvolei.ro/liviu-paraschiv-inlocuit-de-victorina-bora-la-csm-unirea-slobozia/
Timestamp: 2018-09-26 00:36:32+00:00

Document:
Liviu Paraschiv, înlocuit de Victorina Bora la CSM Unirea Slobozia | Handbal Volei
Home Handbal feminin Intern Liviu Paraschiv, înlocuit de Victorina Bora la CSM Unirea Slobozia
Liviu Paraschiv, înlocuit de Victorina Bora la CSM Unirea Slobozia
Meciul cu HCM Roman din ultima etapă a returului Ligii Naționale, pierdut cu 25-29, a fost ultimul pentru Liviu Paraschiv la cârma echipei CSM Unirea Slobozia. Conducerea clubului ialomițean l-a informat pe antrenorul de 67 de ani că nu se va mai baza pe serviciile lui și în play-out.
În urma acestei schimbări, Liviu Paraschiv a decis să pună capăt carierei de antrenor, una remarcabilă de altfel. „Am fost anunțat că voi fi schimbat pentru meciurile din play-out. Sunt mulțumit că echipa este pe locul al doilea în play-out, sper ca cine va veni în locul meu să păstreze echipa în Liga Națională.”, ne-a declarat Liviu Paraschiv, care afirmă că n-are niciun regret acum, când își va înceta activitatea. „Handbalul a fost viața mea, nu am niciun regret. Am avut rezultate bune, am avut doar satisfacții, în condițiile în care viața de antrenor este grea.”, a completat cel care s-a aflat astăzi în poziția de antrenor pentru ultima oară.
Liviu Paraschiv și-a început activitatea de antrenor la Tractorul Brașov, sub supravegherea lui Dumitru Popescu Colibași, după care a trecut pe la Minaur Baia Mare, Fibrex Nylon Săvinești, Remin Deva, HCM Roman, Dunărea Brăila, Oțelul Galați și CSM Unirea Slobozia.
În play-out, CSM Unirea Slobozia va fi condusă de Victorina Bora.
Previous articleHC Odorhei va juca returul finalei cu ABC Braga pe teren propriu
Next articleBaia Mare a câștigat sezonul regulat, Zalăul evită în play-off CSM București

References: CSM 
 CSM 
 CSM 
 CSM 
 CSM 
 CSM 
 CSM